2014. november 23.

Hódmezővásárhelyi Gyermekegészségügyért Alapítvány

Sajtóközlemény

Az Alapítvány európai uniós támogatásból egészségre nevelő, szemléletformáló programokat valósított meg a város serdülőkorú lakosságának körében.

**Az „Egészségfejlesztési program megvalósítása a Hódmezővásárhelyi Gyermekegészségügyért Alapítvány szervezésében” című projektet az Európai Unió, az Európai Szociális Alap és a Magyar Állam finanszírozta. A Hódmezővásárhelyen 18 éve működő civil szervezet 9,83 millió forint vissza nem térítendő pályázati támogatást nyert erre a célra.**

A projekt célcsoportjának a civil szervezet profiljából adódóan is, de az egészségnevelés kérdéseire a legfogékonyabban reagáló korosztályt keresve is, a város gyermeklakosai közül, a kb. 3200 főt jelentő, 12-19 éves korú fiatalokat választották a szervezők, de a projekt rendezvényei - kortól függetlenül - mindenki számára nyitottak voltak.

Az egészségfejlesztési pályázat megvalósítására a 2013 szeptembere és a 2014 októbere közé eső időszak állt rendelkezésre.

2013. szeptember-november hónapban a projekt egészségtervéhez, szakmai előkészítésként, a célcsoportban 200 fő részvételével egészségügyi állapotfelmérés zajlott egy diákkollégium orvosi rendelőjében. A város négy középiskolájában pedig összesen 640 diák kérdőíves vizsgálatával mérték fel a szervezők a célcsoport tájékozottságát saját egészségével, illetve az azt befolyásoló rizikótényezők ismeretével kapcsolatban.

Mindezeket figyelembe véve és ismerve a magyarországi morbiditási és mortalitási statisztikákat egyértelműen ki lehetett jelölni az egészségfejlesztési projekt legfontosabb irányait, úgymint a dohányzás megelőzése és dohányzásról való leszoktatás, a drog- és túlzott alkoholfogyasztás megelőzése, a stressz kezelése - a lelki egészség megőrzése, az egészséges táplálkozás - az energiaegyensúly megtartása, az életvezetési kompetenciák megismerése és a rendszeres mozgás, az edzettség fontossága…

Ezen stratégiai témakörök megismertetéséhez, megbeszéléséhez 5 előadás, 15 csoportfoglalkozás, 20 klubfoglalkozás, valamint 10 gyakorlati tréning segítette a résztvevőket. A rendszeres testedzésre alkalmat teremtő rendezvényeken a szabadidősportot is népszerűsítő 12 kerékpártúra és egy négyfordulós ping-pong bajnokság valósult meg. „Az egészség, ahogy én látom” című rajzpályázat alkalmat teremtett a célcsoportban a témával kapcsolatos kreatív önkifejezésre…

Az egészségfejlesztési projekt keretében szervezett 72 programot összesen 1624 résztvevő látogatta – ebből 672 fiú és 952 lány volt.

További információk: Hódmezővásárhelyi Gyermekegészségügyért Alapítvány

 Cím: 6800 Hódmezővásárhely, Jókai utca 45.

 Telefon: +36 (62) 533-132, +36 (30) 9533-082
 E-mail: hgyea.vasarhely@gmail.com
 Honlap: http://hgyea.vasarhely.hu/

 Facebook: https://www.facebook.com/hgyea.vasarhely